‏יש! זה סוף סוף מתחיל.
‏המסע המפואר שלי להפוך לאבירה קדושה.
‏אני מצטער להפריע לך, גברת אן.
‏מה העניין?
‏זה בקשר להסעה שאביך נתן לנו ‏כתודה על כך שהצלנו את העיר.
‏מה איתה?
‏סוס סוג ג'!
‏ברור שזה סוס סוג ג'!
‏אל תהיה כל כך גס רוח.
‏סילבן החבר הכי טוב שלי מאז שאני קטנה!
‏תני לי לנחש. אין לך חברים.
‏אולי מועיל לדעת כשמישהו משקר,
‏אבל אני בטוח שיש לזה גם חסרונות.
‏אני מניח שזה נכון.
‏אבל אנחנו החברים שלך עכשיו, אן.
‏ביקשתי שתרחמו עליי?
‏רק שתדעו, ‏אני בדרך כלל לא מסתכלת על אנשים ככה!
‏אז את לא תמיד יודעת?
‏נראה לכם שאוכל לחיות ככה?
‏אני יודעת רק כשאני מנסה.
‏היי! אז נסי לנחש ‏אם מה שאני אומר נכון או לא!
‏סילבן, מצחיק שיש לך רגליים קצרות כל כך!
‏פרסיבל!
‏זה היה ממש טיפשי.
‏אבל הוא בהחלט לא שיקר.
‏בריטאניה.
‏כשהגיעו לפה האבירים הקדושים ‏של ממלכת ליונס, הם ביצעו הפיכה,
‏והובילו לסכסוך שהסלים לכדי מלחמת קודש
‏בין שבט האלות לשבט השדים.
‏אבל הופעתם ומעורבותם הפעילה ‏של הגיבורים האגדיים
‏הידועים בכינוי שבעת חטאי המוות ‏הביאו לסיום המלחמה.
‏סיפור זה מתרחש 16 שנים לאחר אירועים אלה.
‏- The Seven Deadly Sins: ‏ארבעת אבירי האפוקליפסה -
‏- מורה ומתלמד -
‏בכל זאת, הוא לפחות היה יכול לתת לנו עגלה.
‏לגמרי!
‏כמה שאתם פתטיים!
‏אשאיר אתכם מאחור אם לא תפסיקו להתמהמה!
‏היי, חכו, חבר'ה!
‏אתם לא יכולים ללכת קצת יותר לאט?
‏בקצב הזה, סילבן...
‏ימות!
‏אתה בסדר? ‏-סוסי.
‏זה קשה.
‏זה לא מבשר טובות, נכון?
‏היי, שועל! יש לך משהו להגיד לי לפנים?
‏אם תמשיך להתמהמה,
‏אהפוך אותך לבשר סוס.
‏סליחה!
‏מה קרה?
‏בעצם, שכחתי לשאול.
‏לאן אנחנו הולכים?
‏לממלכת ליונס.
‏מה? ממלכת ליונס? מגניב!
‏תמיד רציתי לבקר שם!
‏זו הממלכה שממנה יוצאים ‏הכי הרבה אבירים קדושים
‏בכל בריטאניה!
‏בנוסף לכך, המלך שלה
‏הוא סר מליודאס, המפקד של שבעת חטאי המוות!
‏גם איירונסייד הזכיר אותם,
‏אבל מהם שבעת חטאי המוות?
‏אתה לא יודע? אתה צוחק, נכון?
‏פרסיבל, אתה בעצם נער כפרי תמים?
‏כן, אין לו מושג לגבי הרבה דברים.
‏אלה שבעה אבירים קדושים,
‏שלמרות שהואשמו ‏על לא עוול בכפם בהפלת הממלכה,
‏הצילו את ליונס אין־ספור פעמים.
‏בסוף, הם אפילו הביסו את מלך השדים
‏במלחמת הקודש נגד שבט השדים.
‏אלה הם שבעת חטאי המוות!
‏הבנתי.
‏דרך אגב, זה האוצר שלי!
‏זאת כרזת מבוקש של סר מליודאס ‏מהתקופה שהוא נמלט מהחוק!
‏זה פריט נדיר מאוד!
‏אז את בקטע של גברים בגיל העמידה?
‏ממש לא. אני פשוט מעריצה אותו!
‏יום אחד גם אני אהפוך לאבירה קדושה ‏ואהיה דגולה כמו סר מליודאס.
‏אה, רגע.
‏שכחתי משהו חשוב.
‏מי יהיה המנהיג?
‏אני חושבת שמעתה והלאה, ‏אנחנו חייבים מישהו שיוביל את הצוות.
‏מה זה מנהיג?
‏פרסיבל, ילד מסכן שכמוך...
‏אתה אולי הלוחם הכי חזק מבינינו,
‏אבל אתה יותר כמו הקמע שלנו.
‏מה?
‏נסיאנס, גם אתה לא ממש מתאים להיות מנהיג.
‏אני לא מעוניין.
‏אבל אתה מאוד שקול ומהימן.
‏אני מניחה שאתה ראש הצוות.
‏ובאשר לדוני... בואו נראה.
‏אתה הפיתיון.
‏את לועגת לי, כלבה?
‏מה? בחיי!
‏מסתבר שאני היחידה שמתאימה לתפקיד.
‏כנראה שאין לי ברירה!
‏נראה לי שאוכל להיות המנהיגה שלכם.
‏טוב, זה לא משנה לי.
‏איך שבא לך.
‏אבל גם דוני מדהים, את יודעת?
‏כשעזבנו את העיר, כולם היו אסירי תודה לו.
‏תודה, אדון אביר קדוש!
‏המצב די אילץ אותי לעזור להם, זה הכול.
‏רק רגע, דוני.
‏גם אתה מנסה להפוך לאביר קדוש?
‏לא ממש. כלומר, זה לא עניינך.
‏אז זה נכון!
‏היי, אתם מפריעים.
‏זוזו לאחור. ‏-היי!
‏מספיק עם הפטפוטים.
‏אעדכן אתכם בתוכניות שלנו לעתיד, פרחחים.
‏אני לא פרחחית!
‏זו מפה של דרום בריטאניה.
‏זה המישור שבו פגשתי את פרסיבל.
‏מה לגבי הסימון הזה?
‏שם הייתה פעם קמלוט.
‏כבר עברנו את סיסטאנה?
‏- רכס דאלפלר, סיסטאנה -
‏אז באיזו דרך נלך?
‏תסלחו לי, אני המנהיגה.
‏כדי להגיע לליונס, ‏עלינו לחצות את רכס דאלפלר.
‏נערוך הכנות בקאנט, ‏עיירת הדואר למרגלות הרכס.
‏עיירה!
‏אני מתנגדת.
‏כדי להגיע לליונס במהירות האפשרית,
‏עלינו לחצות את ההרים בלי לעשות עיקוף!
‏דאלפלר הוא אזור חשוך שכמעט אף אחד ‏לא הצליח לחצות בחתיכה אחת.
‏אם תלכו לשם לא מוכנים, אין ספק שתמותו.
‏אז החלטנו. אנחנו הולכים לקאנט!
‏הפעם אסתובב בעיירה הרבה!
‏עיירה! יש! ‏-אני מקווה שהם מוכרים תרופות נדירות.
‏עיירה! ‏-כדאי שתמצאו בגדים חדשים.
‏אני המנהיגה, בסדר?
‏אתה חושב שיש להם גזרים טובים?
‏אין לי מושג.
‏- מפל הענק -
‏שיכר אברדין! עוד אחד.
‏אדוני, אני חושב ששתית מספיק.
‏אתה רוצה שאזרוק אותו החוצה?
‏לא, אל תעשה את זה. תניח לו.
‏למה? אתה מפחד ממנו, ברמן?
‏טיפש! הוא לא סתם שיכור!
‏מה? ‏-מה?
‏הוא האביר הקדוש הגדול של ליונס, האוזר.
‏דוני! תפסיק לפחד כל כך!
‏לפי הצעדים העלובים שלך, ‏אתה ממש מבקש מהיריב להכות אותך!
‏אדלין! אל תקל עליו, גם אם זה רק אימון!
‏עצור!
‏אדון האוזר, ‏אתה חושב שנוכל להפוך לאבירים קדושים?
‏שניכם משתפרים בהדרגה.
‏יופי! נכון, דוני?
‏ברור, אדלין.
‏אבל כדי להיות אבירים קדושים ‏צריך יותר מאשר כישורי חרב וקסם.
‏מה שחשוב זה איך אתם משתמשים בכוח שלכם.
‏במילים פשוטות, מה שיש לכם פה בפנים.
‏ראיתי אין־ספור ממזרים שטעו בחלק הזה.
‏אל תדאגו. אני אאמן אתכם ‏כדי שלא תהפכו להיות כמוהם.
‏כן, אדוני! ‏-כן, אדוני!
‏דוני!
‏תסתכל!
‏זו...
‏כן.
‏זו העיירה קאנט.
‏זה יותר מבצר מאשר עיירה.
‏- The Seven Deadly Sins: ‏ארבעת אבירי האפוקליפסה -
‏מה זאת חנות הכלים הזו?
‏יש בה כל כך הרבה פריטים נפלאים!
‏בחיי! אני מרגישה כמו ילדה בחנות ממתקים!
‏זאת נפחייה?
‏ברוך הבא! אני יכול לבצע כל הזמנה!
‏אתה מחזיק כאן כלי זכוכית?
‏אני מחפש בקבוק תרופות.
‏זה בר? זה גורם לי לרצות משקה.
‏מעניין מה הם עושים.
‏בואו להתחיל בהימורים!
‏סיכוייו של האלוף הם אחד לשניים ‏בעוד שסיכויי המתמודד הם אחד לעשרים!
‏אני מהמר על המתמודד!
‏ואו! הם מתאבקים! ‏-אני מהמר על האלוף!
‏תפסיק לשוטט, בור כפרי!
‏העדיפות הראשונה שלנו היא למצוא מקום לינה!
‏יש לך חדר לחמישה?
‏אנחנו רוצים גם אורווה לסוס שלנו.
‏בהחלט.
‏יש!
‏ארבעה מטבעות כסף לאדם ושניים לסוס,
‏אז 22 מטבעות כסף בסך הכול.
‏אם תואיל בטובך, מר חטא?
‏הפקדתי את כל הכסף בידיה של אן.
‏היא אמרה שהיא לא סומכת עלינו עם הכסף.
‏שמישהו יקרא לאן.
‏איפה היא בכלל?
‏אולי בשירותים?
‏היא עושה קקי.
‏ברצינות, איפה הגברים?
‏הנה את! אן!
‏איפה היית?
‏היית צריך לעזור קצת למנהיגה שלך!
‏לעזור לך לנגב את הטוסיק?
‏זה היה כבד!
‏היי, מה הקטע עם השק הענק?
‏מה אתה חושב?
‏אתה לא יודע שנדרשת הכנה קפדנית
‏כדי לחצות את ההרים?
‏זה מה שאמרת קודם, חטא.
‏בבקשה! פנסים ומימיות לכולם!
‏לכולם יש צורות שונות, ‏אבל כולם עלו אותו מחיר!
‏אבל שלי יקרים!
‏רק כי מגיע לי בתור המנהיגה.
‏נכון שהם חמודים?
‏יש לי גם שמיכות! לכל אחת יש מרקם שונה!
‏אבל כולן עלו אותו מחיר. זאת שלי!
‏אני רוצה את זאת!
‏לזאת יש ריח של איש זקן.
‏לשמיכה שלי יש ריח של בושם.
‏האיכות שונה לגמרי, אבל כולן עלו אותו מחיר?
‏והכי חשוב, בתור המנהיגה, ‏אני צריכה שכל הצוות שלי...
‏הנה!
‏ילבש בגדים הולמים!
‏תודה, אן!
‏זה מתאים לי בדיוק.
‏תודה.
‏נזכרתי לקנות את שלך רק ברגע האחרון, דוני.
‏כמובן, גם לך קניתי תלבושת, חטא.
‏זאת גלימה של ילד, אבל היא יפה, נכון?
‏אתה רואה? היא מושלמת עליך!
‏זה בסדר שעשית קניות, ‏אבל נותר לך כסף, נכון?
‏כמובן! אתה רואה?
‏אפילו נותרו לי שלושה מטבעות כסף!
‏מטומטמת!
‏הפקדתי בידייך עשרה מטבעות זהב, עשרה!
‏עשרה מטבעות זהב?
‏זה הרבה?
‏אפשר לקנות איתם בית מרוהט.
‏ואת קוראת לעצמך מנהיגה?
‏בגללך, כולנו נישן בחוץ!
‏אני אוהב לישון בחוץ.
‏סתום את הפה.
‏בסדר! אתם רוצים שאשיב את הכסף?
‏בוא איתי, פרסיבל! תביא את הסחורה!
‏היי, לאן אנחנו הולכים?
‏תהיה בשקט ובוא אחריי!
‏היא מתכננת להחזיר את הסחורה?
‏זה יעבוד?
‏טוב, בואו נלך לשתות משהו ‏בזמן שאנחנו מחכים להם.
‏לאן אתה הולך, חטא?
‏אני יוצא להליכה כדי לשחרר קיטור.
‏- מפל הענק -
‏ברוכים הבאים!
‏דוני, לכאן אנשים באים ‏בשביל משקאות אלכוהוליים.
‏אל תדאג.
‏היי, ברמן! כוס חלב ושיכר ואניה, בבקשה.
‏אין בעיה.
‏אנחנו אמורים להיות פה?
‏ילד ששותה שיכר באמצע היום? איזו מותרות.
‏שתוק, זקן.
‏לזר כמוך אין זכות לומר לי מה...
‏הוא בטח סתם שיכור.
‏כוס חלב ושיכר ואניה.
‏אז ברחת מהאימונים לקראת הפיכה לאביר קדוש
‏והפכת ללהטוטן נודד?
‏הבנתי. האלכוהול עוזר לך ‏להתאמן על התכסיסים שלך?
‏ממש לא.
‏אני לוקח הפסקה מהמופע הנודד שלי
‏או משהו כזה...
‏אתה מכיר אותו?
‏זה האוזר, האביר הקדוש הגדול של ליונס.
‏והוא אחיה הצעיר של אימי המתה.
‏מה?
‏הוא... הדוד שלי.
‏נראה שהמטרות שלנו התפצלו לשתי קבוצות, בוס.
‏מה שלום האביר הקדוש?
‏נראה שהוא משוחח עם כמה מהמטרות שלנו בבר.
‏זה רק עניין של זמן ‏עד שהוא יתעלף מרוב שכרות.
‏תן להם קבלת פנים חמה היום.
‏לעזאזל!
‏נראה שגם לך קשה, אדון חטא.
‏לא רק שעליך ללוות
‏את אחד מארבעת אבירי האפוקליפסה לממלכה,
‏אתה גם צריך להיצמד לתנאי נוקשה מאוד.
‏מעולם לא דמיינתי לעצמי
‏שיהיה קשה כל כך ‏לשמור על הפרחחים האלה לאורך המסע.
‏האלוף מנצח שוב!
‏זכית בסכום של פי ארבעה מההימור שלך!
‏אז אני אקח את זה איתי.
‏פרסיבל! מספיק עם ההיאבקות!
‏בסדר! הבנתי!
‏להתראות, חבר'ה!
‏תודה רבה ששיחקתם איתי!
‏דוד, אתה נראה טוב.
‏גם אדלין בסדר?
‏אני לא חייב הסברים ‏לפחדן שברח מהאימונים שלו.
‏אימונים?
‏כדי להפוך לאביר קדוש.
‏התאמנת?
‏דרך אגב, למה האביר הקדוש הדגול של ליונס
‏נמצא באזור הדרומי הזה?
‏אני לא חייב הסברים לאדם פשוט.
‏טוב, נראה לי שאני יכול לנחש.
‏ברצינות?
‏לעזאזל.
‏דוני, חתיכת...
‏מה אתה מחזיק ביד?
‏זה חלק מחפץ פולחני ‏שנקרא ארון המתים של החשכה הנצחית.
‏מאיפה גנבת אותו?
‏לא גנבתי אותו!
‏אני יודע שגנבת מטבעות כסף ‏מהארנק שלי כמה פעמים.
‏תחזיר לי אותו!
‏החפץ הזה הופקד בידיי!
‏דוני!
‏אתה בכלל יודע מה המטרה של הפריט הזה?
‏אני חושב שזה פריט קסום ‏שנועד לכלוא את שבט השדים או משהו.
‏דוני!
‏אם הוא ייפול לידיים מרושעות, ‏זה יהיה הסוף של ליונס!
‏היה טיפשי מצידי לפתח ציפיות כלשהן ממך.
‏ממילא בחורים חסרי אומץ כמוך ‏לא מסוגלים להגן על אף אחד.
‏אני שמח שוויתרתם על השאיפה ‏להפוך לאבירים קדושים.
‏אני בטוח שאחותי מרגישה מאוכזבת בצד השני.
‏כמה ילדותי מצידך.
‏להכות אותו תחת השפעת אלכוהול.
‏כולם, תראו!
‏ערמה ענקית של מטבעות זהב!
‏אן ניצחה בהימורי ההיאבקות...
‏זה כאב!
‏היי! איך אתה מעז!
‏אז אתם ילדים ‏שמבקרים בברים ובמאורות הימורים?
‏אתם בטח אלה שמדרדרים את דוני!
‏על מה אתה מדבר? תחזיר את זה!
‏אנחנו...
‏החפץ שלקחת מדוני ‏והכסף שפרסיבל ואן הרוויחו...
‏אני אומר לך להחזיר אותם.
‏החלק מארון המתים של החשכה הנצחית!
‏ממזר, אתה פרחח די חצוף!
‏הכית את דוני תחת השפעת אלכוהול.
‏אני מאמין שאני רמה אחת מעליך.
‏אדוני, הכית את דוני?
‏כי הוא עשה מעשה רע.
‏דוני בחור טוב!
‏למה הכית אותו?
‏זו קטטה?
‏תשתקו! כאילו שאתמודד מול ילד בקטטה אמיתית!
‏אני מכיר דרך טובה ליישב את זה.
‏- השד הראשון -
‏נשתה כוסית לפי תור, ‏והראשון שייפול הוא המפסיד.
‏נסיאנס, אתה רציני?
‏אני מקבל סחרחורת רק מהריח.
‏היי, אתה רציני?
‏תורך.
‏אתה כבר נראה די שיכור,
‏אבל אתה הרי מתמודד מול ילד.
‏פרחח שחצן שכמוך.
‏רק שתדע,
‏מעולם לא הביס אותי יריב אנושי ‏בקרב או בתחרות שתייה...
‏שניכם, בבקשה תקשיבו בשקט.
‏תתנהגו בטבעיות ככל האפשר.
‏משהו בעיירה הזאת מוזר מאוד.
‏בהתחלה חשבתי שזה רק הדמיון שלי.
‏אבל עכשיו, אני משתכנע יותר ויותר.
‏הדבר הראשון היה הנפחייה.
‏נמכרו שם שריונות ומגינים רבים ‏שנושאים את הסמל המלכותי.
‏הסמלים האלה תמיד מתווספים בסוף ‏לפי בקשת הלקוח.
‏נדיר לראות אותם מוצגים למכירה.
‏הדבר השני היה חנות הכלים.
‏הפריטים שאנגהלהאד רכשה לא היו עקביים,
‏בהתחשב בכך שכולם עלו אותו מחיר.
‏אף פריט לא היה זהה לאחר.
‏שני הדברים האלה גרמו לי לחשוד במשהו.
‏ייתכן מאוד
‏שכל הסחורה שנמכרת בעיירה הזו גנובה.
‏וזה עורר בי תחושה מוזרה שלישית.
‏האם תושבי העיירה הזאת הם באמת מקומיים?
‏חבר'ה!
‏מסתבר שיש לך אינסטינקטים חדים.
‏אבל הבנת את זה קצת מאוחר מדי.
‏הגעת למקום הנידח הזה רק בשביל חופשה,
‏האביר הקדוש הדגול האוזר?
‏אם כן, בחרת לבקר במקום הלא נכון.
‏אז סוף סוף חשפת את עצמך.
‏אז השמועות על כך ‏שהפכת למנהיג השודדים היו נכונות.
‏מי זה?
‏זה התלמיד שלי, אדלין.
‏דוני...
‏הוא חברו לאימונים.
‏- שאגת האבדון -
‏תרגום כתוביות: ליאור כרמל